Legal Document

Category: 1069

Text:
129. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 904 της 5/11 Δεκ. 1978 (ΦΕΚ Α΄ 217) Περί καθορισμού των διατηρητέων επιδομάτων υπό ενίων κατηγοριών δημοσίων υπαλλήλων εν γένει, πολιτικών και στρατιωτικών και υπαλλήλων Ν.Π.Δ.Δ., ως και του τρόπου υπολογισμού τούτων. Για ωρισμένα επιδόματα βλ. και άρθρ. 2 και 3 Νόμ. 1284/16-17 Σεπτ. 1982 (ΦΕΚ Α΄ 114) (κατωτ. αριθ. 145). Επίσης βλ. νέο μισθολόγιο Νόμ. 1505/1984 (ΦΕΚ Α΄ 194) κατωτ. αριθ. 151, για τη διατήρηση ή κατάργηση επιδομάτων. Έχοντες υπ’ όψει: 1.Την διάταξιν της παρ. 2 του άρθρ. 5 του Νόμ. 754/1978 «περί ρυθμίσεως των αποδοχών των δημοσίων υπαλλήλων, πολιτικών και στρατιωτικών, των υπαλλήλων των Ν.Π.Δ.Δ. και άλλων τινών συναφών διατάξεων». 2.Την υπό της Ειδικής Επιτροπής, της προβλεπομένης υπό της αυτής ως άνω διατάξεως, διατυπωθείσαν εις τα υπ’ αριθ. 26 έως 45 του έτους 1978 πρακτικά της γνώμην, περί διατηρήσεως επιδομάτων τινών υπό ενίων κατηγοριών υπαλλήλων του Δημοσίου και των Ν.Π.Δ.Δ. 3.Την υπ’ αριθ. 952/12.10.1978 γνωμοδότησιν του Συμβουλίου της Επικρατείας και την υπ’ αριθ. 1089/23.11.1978 ομοίαν, προτάσει των επί του Συντονισμού, της Προεδρίας Κυβερνήσεως και των Οικονομικών Υπουργών, αποφασίζομεν: Διατηρούμενα επιδόματα Άρθρ.1.-1.Εκ των κατά την δημοσίευσιν του παρόντος καταβαλλομένων εις δημοσίους υπαλλήλους εν γένει, πολιτικούς και στρατιωτικούς, ως και υπαλλήλους Ν.Π.Δ.Δ. επιδομάτων, των αναφερομένων εις την διάταξιν της περιπτ. ΙΙΙ της παρ. 1 του άρθρ. 5 του Νόμ. 754/1978, διατηρούνται τα κάτωθι: Α) Πολιτικών δημοσίων υπαλλήλων και υπαλλήλων Ν.Π.Δ.Δ.: α.Επικινδύνου και ανθυγιεινής εργασίας. β.Διαχειριστικών λαθών της περιπτ. β΄ της παρ. 7 του άρθρ. 11 του Α.Ν. 1502/1950 «περί ρυθμίσεως τω αποδοχών των τακτικών δημοσίων υπαλλήλων, πολιτικών και στρατιωτικών»,. του εδαφ. 3 της περιπτ. Α΄ της παρ. 1 του άρθρ. 4 του Ν.Δ. 4548/1966, ως τούτο ηυξήθη δια της υπ’ αριθ. 163936/5044/8.11.1975 αποφάσεως του Υπουργού των Οικονομικών, εκδοθείσης κατ’ εξουσιοδότησιν της παρ. 3 του άρθρ. 18 του Νόμ. 152/1975 «περί συστάσεως και αναδιαρθρώσεως θέσεων του Υπουργείου Οικονομικών κλπ.». γ.Διδασκάλων μονοθεσίων Σχολείων της παρ. 4 του άρθρ. 51 του Νόμ. 309/1976 «περί Οργανώσεως και Διοικήσεως της Γενικής Εκπαιδεύσεως». δ.Ειδικών συνθηκών διδασκάλων Μειονοτικών Σχολείων Δυτικής Θράκης άρθρ. 7 Ν.Δ. 1109/1972 «περί τροποποιήσεως, συμπληρώσεως και αντικαταστάσεως διατάξεων του Ν.Δ. 3065/1954 κλπ».  ε.Ειδικών συνθηκών άρθρ. 5 του Νόμ. 283/1976. ς.Μετεκπαιδεύσεως άρθρ. 15 Ν.Δ. 748/1970 «περί επιμορφώσεως και μετεκπαιδεύσεως του εκπαιδευτικού προσωπικού Μέσης Εκπαιδεύσεως κλπ.». και άρθρ. 17 Ν.Δ. 1222/1972 «περί μετεκπαιδεύσεως του Εκπαιδευτικού Προσωπικού Δημοτικής Εκπαιδεύσεως κλπ». ζ.Ειδικόν Νοσοκομειακόν των παρ. 2 και 3 του άρθρ. 4 του Νόμ. 123/1975 «περί ρυθμίσεως θεμάτων ιατρικού προσωπικού Νοσηλευτικών Ιδρυμάτων κλπ.» και της παρ. 1 του άρθρ. 2 του Νόμ. 201/1975 «περί ρυθμίσεως θεμάτων Νοσηλευτικού και ετέρων τινών κατηγοριών προσωπικού». η.Ιατρείων και εξόδων κινήσεως των ιατρών του Ι.Κ.Α. θ.Παγίων οδοιπορικών εξόδων των πολιτικών δημοσίων υπαλλήλων, είτε εις εφ’ άπαξ ποσόν, είτε εις ποσοστόν επί του βασικού αυτών μισθού. ι.Φιλοπονίας, περί ού το άρθρ. 14 του Α.Ν. 2168/40 «περί τροποποιήσεως, συμπληρώσεως και αντικαταστάσεως  ενίων  διατάξεων  περί  Ταχυδρο(Αντί για τη σελ. 384,875(γ)  Σελ. 384,875(δ) Τεύχος 1346 Σελ. 105 Αποδοχές Δημοσίων Υπαλλήλων 2.Ζ.α.128-129 μικού Ταμιευτηρίου» και του άρθρ. 12 του Νόμ. 322/1943 «περί τροποποιήσεως και συμπληρώσεως των περί Ταχυδρομικού Ταμιευτηρίου διατάξεων κλπ.», κυρωθέντος δια της υπ’ αριθ. 317/1946 Π.Υ.Σ. «περί κυρώσεως κλπ. νομοθετημάτων κατοχής αρμοδιότητος Υπουργείου Τ.Τ.Τ.», εν συνδυασμώ προς τας τοιαύτας του άρθρ. 4 παρ. 1 περιπτ. ε΄ και η΄ του Β.Δ 872/1960 «περί Οργανισμού του Ταχυδρομικού Ταμιευτηρίου» και του άρθρου μόνου του Ν.Δ. 934/1971 «περί μη υπαγωγής εις τας περί μισθολογίου απαγορευτικάς διατάξεις της εκτάκτου αμοιβής προσωπικού Ταχυδρομικού Ταμιευτηρίου». Β) Στρατιωτικών εν γένει: α.Στολής. β.Αναπηρίας των εξ αυτών τελούντων εις κατάστασιν Πολεμικής ή Μονίμου Διαθεσιμότητος, ήτοι: αα) Βαρείας αναπηρίας. ββ)Απωλείας δεξιού κλάδου κάτω γνάθου. γγ) Τεχνητών μελών. δδ) Φυματιώσεως. εε) Εντελώς τυφλών και ακρωτηριασμένων. ςς) Παραπληγικών. ζζ) Τραύματος κρανίου. ηη) Αεροθεραπείας. θθ) Αναπηρικού πτητικού. γ.Ειδικής απασχολήσεως. δ.Διαχειριστικών λαθών της περιπτ. β΄ της παρ. 7 του άρθρ. 11 του Α.Ν. 1502/1950. ε.Ανθυγιεινής εργασίας ή δυσμενών όρων διαβιώσεως. ς.Επιδόματα κινδύνου, ήτοι: αα) Πτητικόν. ββ) Πτώσεως Αλεξιπτωτιστών. γγ) Υποβρυχίων καταστροφέων και καταδυτικόν δδ) Δυτών. εε) Εκκαθαρίσεως ναρκοπεδίων. 2.Τα υπό της προηγούμενης παραγράφου διατηρούμενα επιδόματα καταβάλλονται κατά τα εν τοις επομένοις άρθροις οριζόμενα. Τρόπος υπολογισμού επιδομάτων πολιτικών  δημοσίων υπαλλήλων και υπαλλήλων Ν.Π.Δ.Δ. Δικαιούχοι τούτων - Περιορισμοί Άρθρ.2.-1.Το επίδομα επικινδύνου και ανθυγιεινής εργασίας υπολογιζόμενον εις ποσοστόν επί του εκάστοτε βασικού μηνιαίου μισθού: α)Του 4ου βαθμού της κλίμακος της διοικητικής ιεραρχίας δια τους από του 5ου βαθμού και άνω δικαιούχους, και Σελ. 384,876(δ) Τεύχος 1346 Σελ. 106 β)Του 8ου βαθμού της κλίμακος της διοικητικής ιεραρχίας δια τους από του 6ου βαθμού και κάτω, παρέχεται εις τους απασχολουμένους εις τας κάτωθι εργασίας καθ’ Υπουργείον: Ι.Υπουργείον Προεδρίας Κυβερνήσεως: α.Κεντρικήν Υπηρεσίαν Πληροφοριών. αα)Ποσοστόν 20% εις τους Ραδιοτηλεγραφητάς. ββ)Ποσοστόν 15% εις τους Ακροατάς, Χειριστάς Τεχνικών μέσων και Ραδιοτεχνίτας. γγ)Ποσοστόν 10% εις Τυπογράφους - εκτυπωτάς και Φωτογράφους. β.Εθνικόν Τυπογραφείον: αα)Ποσοστόν 20% εις τους εργαζομένους εις τα χυτήρια εν γένει, τας στιχοτυπικάς μηχανάς, εις το μηχανουργείον και εις τα κυλινδρικά πιεστήρια, ως και εις τον Διευθυντήν, Εργοστασιάρχην και Εργοδηγούς. ββ) Ποσοστόν 15%  εις τους εργαζομένους εις την στοιχειοθεσίαν, εις τα πλήκτρα της στοιχειοτυπίας (μονοτυπίας), εις τα πιεστήρια, εις τας διπλωτικάς μηχανάς, εις το ξυλουργείον, εις τας μεταφοράς τυπογραφικών υλικών και εις τας υπηρεσίας ρυθμίσεως, παραλαβής και παραδόσεως των εκτυπωτικών εργασιών. γγ) Ποσοστόν 10% εις το λοιπόν προσωπικόν. Το άνω επίδομα ανθυγιεινής εργασίας ορίστηκε για τους εργαζόμενους στην Υπηρεσία Παραγωγής, την Διεύθυνση ΜΗΕ και τους Διευθυντές σε 20% και στους υπόλοιπους σε 15% από την παρ. 4 άρθρ. 2 Νόμ. 1195/1981, ΦΕΚ. Α΄ 224, (τόμ. 24 σελ. 132,10). Με την παρ. 2. άρθρ. 16, Νόμ. 2592/17-18 Μαρτ. 1998 (ΦΕΚ Α΄17), κατωτ. αριθ. 241, το άνω επίδομα του άρθρ. 2, άνω Π. Δ. 104/98, σε συνδιασμό με το άρθρ. 10 Νόμ. 2470/1997 για το προσωπικό του Εθνικού Τυπογραφείου καταβάλλεται και στο προσωπικό της Υπηρεσίας εκτύπωσης εν-τύπων και Αξιών του Δημοσίου του Υπουργείου Οικονομικών με τους αυτούς όρους προϋποθέσεις και περιορισμούς.  2.Ζ.α.129 Αποδοχές  Δημοσίων Υπαλλήλων ΙΙ.Υπουργείον Εθνικής Αμύνης: α.Ποσοστόν 5% τους απασχολουμένους εις εργασίας: αα) Καθαριότητος χώρου νοσοκομείων, περιεχόντων μολυσμένας και γενικώς βλαπτικάς δια την υγείαν των ύλας. ββ) Λειτουργίας και συντηρήσεως μηχανημάτων παραγωγής σάπωνος και ασετυλίνης. γγ) Μεταφοράς αεροσκαφών, εκρηκτικών, πυρομαχικών, υγρού αερίου οξυγόνου, καυσίμων και αερίων υπό πίεσιν. δδ) Εκτελουμένας υπό προσωπικού υπηρετούντος εις πολεμικά αεροδρόμια, εις υπηρεσίας εγκατεστημένας εντός των στρατοπέδων των πολεμικών αεροδρομίων, Υπομονάδων 142 ΠΑΕ Σμηναρχίας ΝΙΚΗ (Κορυφαί Μ.ΚΕΠ.ΣΕΠ.-Ε/W-F/S MOIPAI ΝΙΚΗ), 202 ΚΕΛ και παραρτημάτων αυτού. β.Ποσοστόν 10% εις τους απασχολουμένους εις εργασίας: αα) Κατασκευής, ανακατασκευής, επισκευής και αρχικής φορτίσεως συσσωρευτών και τοιαύτας κατασκευής και ανακατασκευής πλακών συσσωρευτών, ως και εις τους εργαζομένους εις χώρους ευφλέκτων καυστικών, ή τοξικών υγρών και επικινδύνων ή μολυσματικών αναθυμιάσεων εκ πάσης φύσεως αερίων. ββ) Τυπογραφικάς εν γένει ή εργασίας γραφικών τεχνών. γγ) Χημικών ή φυσικοχημικών εξετάσεων. δδ) Εκτελουμένας εις υποσταθμούς παραγωγής ρεύματος υψηλής τάσεως, εις μηχανήματα τροφοδοτούμενα δια ρεύματος υψηλής τάσεως ήτοι επισκευαί Α/Τ,Ρ/Ε,Τ/Π εις εκρηκτικούς μηχανισμούς και παραγωγικά ή επισκευαστικά συνεργεία τούτων, ως και εις εργασίας εκτελουμένας εξ ολοκλήρου και επί 24ώρου βάσεως υπό την επιφάνεια της γης. εε) Επί αεροσκαφών και αεροκινητήρων και συστημάτων εξαρτημάτων τούτων. ςς) Εις ραδιενεργούς περιοχάς και μεταφοράς ραδιενεργών εξαρτημάτων, τοξικών ή μολυσματικών ουσιών. ζζ) Κατεργασίας σιδήρου. ηη) Εις παραγωγικά και επισκευαστικά συνεργεία, εις τους χώρους των οποίων προξενούνται δυσμενής μικροκυματική ακτινοβολία, τοξικαί αναθυμιάσεις ή εκκοφαντικοί θόρυβοι. θθ) Εις τας κορυφάς των ορέων υπό ιδιαζόντως δυσμενείς κλιματολογικάς συνθήκας. γ) Ποσοστόν 15% εις τους απασχολουμένους εις εργασίας: αα) Οξυγονοκολλήσεως, ηλεκτροσυγκολλήσεως, σφυροκοπανιστού, τεχνίτου αναγομώσεως ελαστικών, ως και εις εργασίας εις χρωματουργεία, παρασκευαστήρια πυρομαχικών, χαλκουργεία, σιδηρουργεία, χυτήρια και ορφνώσεως (βαφής) όπλων,  ββ) Συντηρήσεως σχοινοσυρμών – πύργων – κεραιών RANTOMS - RADARS. γγ) Εκτελουμένας υπό προσωπικού Τ - Η δια την συντήρησιν, επισκευήν και κατασκευήν ηλεκτρονικών επιχειρησιακών συσκευών και μηχανημάτων, ως και εις χώρους υποκειμένους εις επικινδύνους μικροκυματικάς ακτινοβολίας. δδ) Επισκευής και ελέγχου ακτινολογικών μηχανημάτων και μηχανημάτων διαρροής ακτινοβολίας. εε) Ανακατασκευής συντηρήσεως, επισκευής, ελέγχου, χειρισμού και εκπαιδεύσεως επί συσκευών ασυρμάτου και ηλεκτρονικών εν γένει μηχανημάτων ή οργάνων περιεχόντων ραδιενεργούς λυχνίας εκπεμπούσας μαγνητικά πεδία ή των οποίων τα εσωτερικά κυκλώματα εν λειτουργία τροφοδοτούνται με υψηλάς τάσεις. δ.Ποσοστόν 30% εις τους υπαλλήλους: αα) Της Εθνικής Μετεωρολογικής Υπηρεσίας, τους απασχολουμένους επί 24ώρου βάσεως εις την επεξεργασίαν μετεωρολογικών παρατηρήσεων, σύνταξιν χαρτών αναλύσεως προγνώσεων καιρού, χειρισμόν συσκευών ασυρμάτου ή ηλεκτρικών ή ηλεκτρονικών μηχανημάτων εις χώρους υποκειμένους εις μικροκυματικάς ακτινοβολίας, θορύβους, αναθυμιάσεις και δυσμενείς κλιματολογικάς συνθήκας. ββ) Των Ναυτικών Νοσοκομείων Αθηνών, Πειραιώς, Κρήτης και Σάμου, της Σχολής Ναυτικών Δοκίμων και του Θεραπευτηρίου Κέντρου Εκπαιδεύσεως Παλάσκας, τους απασχολουμένους εις τον χειρισμόν μηχανημάτων ακτινοβολίας ή εις εργασίας εμφανίσεως ακτινογραφικών πλακών ή τοιαύτας βοηθών ακτινολόγου. (Μετά την σελ. 384,876(β)  Σελ. 384,8761 Τεύχος Ε21-Σελ. 19 Αποδοχές Δημοσίων Υπαλλήλων 2.Ζ.α.129 2.Ζ.α.129 Αποδοχές Δημοσίων Υπαλλήλων ΙΙΙ.Υπουργείον Εσωτερικών. Ποσοστόν 12% εις τους υπαλλήλους των Δήμων και Κοινοτήτων τους απασχολουμένους αποκλειστικώς εις την συγκομιδήν και αποκομιδήν των απορριμάτων, ως και εις την κίνησιν και συντήρησιν των αυτοκινήτων καθαριότητος. IV.Υπουργείον Κοινωνικών Υπηρεσιών. ή Ετέρων Υπουργείων. α.Ποσοστόν 30% εις τους: αα) Ακτινολόγους και ακτινοθεραπευτάς ιατρούς ως και ιατρούς ή ειδικούς επιστήμονας τους ασχολουμένους με το ράδιο, ισότοπα ή ραδιοϊσότοπα περιλαμβανομένων και των εργαστηρίων ραδιοϊσοτόπων ΙΚΑ. ββ)Φυματιολόγους ιατρούς κλινικών, ιατρείων, οδοντιατρείων και εργαστηρίων των Σανατορίων και Φυματιολογικών Κλινικών Νοσηλευτικών Ιδρυμάτων, Φυματιολόγους των διαγνωστικών Κέντρων και Φυματιολόγους Ελεγκτάς των Ακτινοδιαγνωστικών Εργαστηρίων Σανατορίων του ΙΚΑ, ιατρούς Νοσοκομείων Λοιμωδών Νόσων ή τμημάτων Λοιμωδών Νόσων Κρατικών Νοσοκομείων, ιατρούς Αιμοδυναμικών εργαστηρίων. γγ)Εμφανιστάς χειριστάς ακτινολογικών μηχανημάτων παρασκευαστάς ραδιοϊσοτόπων Νοσηλευτικών Ιδρυμάτων ΝΠΔΔ ή Υγειονομικών Υπηρεσιών εν γένει, περιλαμβανομένων και των τοιούτων των εργαστηρίων του ΙΚΑ, αδελφάς Νοσοκόμους, απασχολουμένας εις τους ακτινολογικούς θαλάμους ως και το νοσηλευτικόν ή παραϊατρικόν προσωπικόν το απασχολούμενον εις τα αιμοδυναμικά εργαστήρια. δδ)Φαρμακοποιούς τους υπηρετούντας εις Υπηρεσίας του Υπουργείου Κοινωνικών Υπηρεσιών, Εσωτερικών, Δικαιοσύνης, Εθνικής Παιδείας και Εμπορικής Ναυτιλίας και των εξ αυτών εξηρτημένων ΝΠΔΔ και Οργανισμών. Με την παρ. 8 άρθρ. 30 Νόμ. 2768/7-8 Δεκ. 1999 (ΦΕΚ Α΄ 273),κατωτ. αριθ. 251,  ορίστηκε ότι: «Στους φαρμακοποιούς υπαλλήλους του ΟΓΑ καταβάλλεται το επίδομα ανθυγιεινής και επικίνδυνης εργασίας, που προβλέπεται από τις διατάξεις του άνω εδάφ. IV, στο ύψος που αυτό έχει διαμορφωθεί κατά την έναρξη της ισχύος του παρόντος άρθρου για τους φαρμακοποιούς υπαλλήλους υπουργείων, ΝΠΔΔ και οργανισμών». β.Ποσοστόν 50% εις τους : αα)Υγειονολόγους και Παθολογοανατόμους ιατρούς και παρασκευαστάς Παθολογοανατομικών Εργαστηρίων, Εργαστηρίων Βιοχημείας και Ιστοχημείας. ββ)Εις το ιατρικόν, παραϊατρικόν και νοσηλευτικόν προσωπικόν το εργαζομένον εις τα Κέντρα ή Σταθμούς Αιμοδοσίας. Το άρθρ. 4 του Νόμ. 1031/1980 (τόμ. 34 σελ. 96,06), όρισε ότι το επίδομα επικίνδυνης και ανθυγιεινής εργασίας χορηγείται σ’όλο το προσωπικό που απασχολείται στα Κέντρα και Σταθμούς Αιμοδοσίας. V.Υπουργείον Συγκοινωνιών Ποσοστόν 30% εις άπαν το προσωπικόν της Υπηρεσίας Πολιτικής Αεροπορίας. VI.Υπουργείον Δημοσίων Έργων. Ποσοστόν 20% εις τους υπαλλήλους του Οργανισμού Αποχετεύσεως Πρωτευούσης τους απασχολουμένους εις τα αντλιοστάσια και τους εν λειτουργία υπονόμους. 2.Υπουργείον Εμπορικής Ναυτιλίας. Το επίδομα ειδικής και επιπόνου εργασίας το παρεχόμενον εις μόνιμον προσωπικόν του Οργανισμού Λιμένος Πειραιώς και Οργανισμού Λιμένος Θεσσαλονίκης απάντων των Κλάδων αυτών, το απασχολουμένον εκτός γραφείου, καθορίζεται κατά βαθμούς ως ακολούθως: α.Δια τους επί βαθμοίς 5ω-3ω ποσοστόν 5% επί του βασικού μισθού του 4ου βαθμού. β.Δια τους επί βαθμοίς 8ω-6ω ποσοστόν 10% επί του βασικού μισθού του 7ου βαθμού, και  γ.Δια του επί βαθμούς 12ω-9ω ποσοστόν 13% επί του βασικού μισθού του 9ου βαθμού. 3.Τα προβλεπόμενα υπό των προηγουμένων παρ. 1 και 2 επιδόματα καταβάλλονται μόνον δια τον χρόνον καθ’ ον οι δικαιούχοι απασχολούνται εις τας εργασίας δι’ ας δικαιολογείται η καταβολή αυτών. 4.Το επίδομα διαχειριστικών λαθών παρέχεται εις τους εκ των δημοσίων υπαλλήλων και υπαλλήλων ΝΠΔΔ και ΟΤΑ ασχολουμένους αποκλειστικώς εις την διαχείρισιν χρημάτων ή ενσήμων και ορίζεται εις ποσοστόν επί του εκάστοτε βασικού μηνιαίου μισθού του 6ου βαθμού της κλίμακος διοικητικής ιεραρχίας ανεξαρτήτως κατεχομένου βαθμού, ως ακολούθως: α.Ποσοστόν 10% εις τους Ελεγκτάς διαχειριστάς και εκδότας των Δημοσίων Ταμείων. Οι διατάξεις της άνω περιπτ. α΄ εφαρμόζονται και στους Ελεγκτές, εκδότες, διαχειριστές και ταμίες του Ταχυδρ. Ταμιευτηρίου και Ταμείου Παρακαταθηκών και Δανείων σύμφωνα με την παρ. 11 άρθρ. 2 Νόμ. 1160/1981, ΦΕΚ Α΄ 147 (κατωτ. αριθ . 140) β.Ποσοστόν 5% δια πάντας τους λοιπούς Ταμίας χρηματικών διαχειρίσεων ή εκδότας. (Αντί για τη σελ. 384,877(γ) Σελ. 384,877(δ) Τεύχος 1346 Σελ. 107 Αποδοχές Δημοσίων Υπαλλήλων 2.Ζ.α.129 5.Εις τους διδασκάλους των μονοθεσίων Σχολείων, των Μειονοτικών Σχολείων Δυτικής Θράκης ως και τους εκπαιδευτικούς λειτουργούς Μέσης, Δημοτικής και Τεχνικής και Επαγγελματικής Εκπαιδεύσεως, δια τον χρόνον της μετεκπαιδεύσεώς των εις Διδασκαλεία ή Σχολάς, παρέχεται μηνιαίον επίδομα υπολογιζομένον εις ποσοστόν επί του βασικού μηνιαίου μισθού του 6ου βαθμού της διοικητικής ιεραρχίας, δι’ άπαντας, ανεξαρτήτως κατεχομένου βαθμού, ως ακολούθως: α.Ποσοστόν 8% εις τους διδασκάλους των μονοθεσίων Σχολείων. β.Ποσοστόν 10% εις τους διδασκάλους των πεδινών Μειονοτικών Σχολείων. γ.Ποσοστόν 15% εις τους διδασκάλους των ορεινών και ημιορεινών Μειονοτικών Σχολείων. δ.Ποσοστόν 20% εις τους: αα) Διδασκάλους των απομεμακρυσμένων και απομεμονωμένων Μειονοτικών Σχολείων. ββ) Εις τους Εκπαιδευτικούς Λειτουργούς Μέσης, Δημοτικής και Επαγγελματικής και Τεχνικής Εκπαιδεύσεως δια τον χρόνον της μετεκπαιδεύσεώς των εις Διδασκαλεία ή Σχολάς. 6.Εις το προσωπικόν των Σωφρονιστικών και Αναμορφωτικών Καταστημάτων του Υπουργείου Δικαιοσύνης, παρέχεται επίδομα ειδικών συνθηκών, υπολογιζόμενον εις ποσοστόν 7% επί του βασικού μηνιαίου μισθού του 6ου βαθμού της Διοικητικής ιεραρχίας, δι’ άπαντας τους δικαιούχους τούτου ανεξαρτήτως κατεχομένου βαθμού. Το επίδομα των υπαλλήλων της παρ. 6 με το άρθρ. 18 Νόμ. 1183/22-23 Ιουλ. 1981 (ΦΕΚ Α΄ 191), (τόμ. 6 σελ. 162,09), αυξήθηκε από 7% σε 15%. 7.Εις το προσωπικόν των Νοσηλευτικών Ιδρυμάτων και Νοσοκομειακών μονάδων εν γένει παρέχεται ειδικόν Νοσοκομειακόν επίδομα υπολογιζόμενον εις ποσοστόν 20% επί του βασικού μισθού: α.Του 4ου βαθμού της κλίμακος της διοικητικής ιεραρχίας δια τους από του 5ου βαθμού και άνω, και β.Επί του βασικού μισθού του 8ου βαθμού της κλίμακος της διοικητικής ιεραρχίας δια τους από του 6ου βαθμού και κάτω, δικαιούχους τούτου. Εις τους ιατρούς λαμβάνοντας ειδικόν ποσοστιαίον επίδομα μέχρι και 40%, χορηγείται το ήμισυ του ως άνω ειδικού Νοσοκομειακού επιδόματος. 8.Δια κοινής αποφάσεως των Υπουργών Οικονομικών και Κοινωνικών Υπηρεσιών, παρέχονται εις τους ιατρούς του Ιδρύματος Κοινωνικών Ασφαλίσεων, προς απόδοσιν πραγματικών δαπανών τούτων, τα κάτωθι επιδόματα: Σελ. 384,878(δ) Τεύχος 1346 Σελ. 108    α.Εις τους μονίμους ιατρούς θεραπευτάς και οδοντιάτρους του Ιδρύματος Κοινωνικών Ασφαλίσεων του απασχολουμένους εις τα ιδικά των ιατρεία ή εργαστήρια δια λογαριασμόν του Ιδρύματος, παρέχεται επίδομα ιατρείου οριζόμενον εις ποσοστόν μέχρι 30% επί του βασικού μηνιαίου μισθού του 4ου βαθμού της κλίμακος της διοικητικής ιεραρχίας προς απόδοσιν των δαπανών χρήσεως επιδεσμικού ή ετέρου υλικού, φθοράς μηχανημάτων και εργαλείων, ως και ενοικίου. Με την περ. γ΄ της παρ. 3 άρθρ. 13 Νόμ. 2703/6-8 Μαρτ. 1999 (ΦΕΚ Α΄ 72) (Διόρθ. Σφαλμ. στο ΦΕΚ Α΄ 194/22.9.1999), κατωτ. σελ. 420,835 ορίστηκε ότι: Οι διατάξεις του άνω εδάφ. α΄ έχουν εφαρμογή και στους με ειδική σύμβαση του Ν.Δ. 1204/1972 γιατρούς του ΙΚΑ που μισθοδοτούνται με τις διατάξεις του Νόμ. 2470/1997. β.Εις τους μονίμους ιατρούς του Ιδρύματος (ΙΚΑ) τους μετακινουμένους είτε δια την κατ’ οίκον περίθαλψιν των ασθενών, είτε δι’ έλεγχον ιατρείων, εργαστηρίων και θεραπευτηρίων πάσης φύσεως, παρέχεται επίδομα κινήσεως οριζόμενον εις ποσοστόν επί του 4ου βαθμού της κλίμακος της διοικητικής ιεραρχίας ως ακολούθως: αα) Ποσοστόν μέχρι 10% δια τους ιατρούς οι οποίοι δεν χρησιμοποιούν ίδια μεταφορικά μέσα. ββ) Ποσοστόν μέχρι 25% δια τους θεραπευτάς και μέχρις 20% δια τους ελεγκτάς ιατρούς οι οποίοι χρησιμοποιούν ίδια μεταφορικά μέσα. Εν περιπτώσει μετακινήσεώς των εις ετέραν ασφαλιστικήν περιοχήν εκ του τόπου εγκαταστάσεώς των, το ανωτέρω επίδομα αυξάνεται κατά δέκα ποσοστιαίας μονάδας, δι’ έκαστον μήνα μετακινήσεώς των. Δια μετακινήσεις μικροτέρας του μηνός καταβάλλεται ανάλογον τμήμα τους επιδόματος. 9.Εις τας κάτωθι κατηγορίας προσωπικού παρέχεται επίδομα παγίων οδοιπορικών εξόδων οριζόμενον εις ποσοστόν επί του 6ου βαθμού της κλίμακος της διοικητικής ιεραρχίας, ως ακολούθως: α.Ποσοστόν 20% εις τους ιεροκήρυκας της Εκκλησίας της Ελλάδος, τους μετακινουμένους προς εκτέλεσιν του μηνιαίου προγράμματος Ιεραποστολικής Διακονίας. 2.Ζ.α.129 Αποδοχές Δημοσίων Υπαλλήλων β.Ποσοστόν 15% εις τους υπαλλήλους εσόδων του ΙΚΑ, τους απασχολουμένους αποκλειστικώς καθ’ όλον τον μήνα, εις εξωτερικήν υπηρεσίαν. Δι’ απασχόλησιν εις εξωτερικήν υπηρεσία ελάσσονα του μηνός καταβάλλεται τμήμα ανάλογον προς τας ημέρας απασχολήσεώς των. γ) Ποσοστόν 8% εις τους Αρχιφύλακας Αγροφυλακής, τους εκτελούντας εξωτερικήν υπηρεσίαν, κατά τας περί περιοδειών διατάξεις του Κανονισμού Υπηρεσίας Αγροφυλακής και 15% εις τους Αγρονόμους ή τους ασκούντας καθήκοντα Αγρονόμου. 10.Εις τους υπαλλήλους του Ταχυδρομικού Ταμιευτηρίου παρέχεται επίδομα φιλοπονίας καθοριζόμενον δι’ αποφάσεως του Διοικητικού Συμβουλίου αυτού, το οποίον δεν δύναται εν ουδεμία περιπτώσει να υπερβή, δι’ έκαστον οικονομικόν έτος, δια μεν τους έχοντας τον 6ον βαθμόν και άνω το διπλάσιον συν το ήμισυ του βασικού μηνιαίου μισθού του 6ου βαθμού της κλίμακος της διοικητικής ιεραρχίας, δια δε τους έχοντας τον 7ον βαθμόν και κάτω το διπλάσιον συν το ήμισυ του βασικού μηνιαίου μισθού του 8ου βαθμού της κλίμακος της διοικητικής ιεραρχίας. 11.Εις τους μονίμους ελεγκτάς της εναερίου κυκλοφορίας της Υπηρεσίας Πολιτικής Αεροπορίας, παρέχεται ειδικόν επίδομα υπολογιζόμενον εις ποσοστόν 35% επί του εκάστοτε βασικού μισθού α) του 4ου βαθμού της κλίμακος της Διοικητικής Ιεραρχίας δια τους από του 5ου βαθμού και άνω δικαιούχους και β) του 7ου βαθμού της κλίμακος της Διοικητικής Ιεραρχίας δια τους από του 6ου βαθμού και κάτω. 12.Δια τους μονίμους υπαλλήλους των κλάδων Ηλεκτρονικών Αερολιμενικών και Τηλεπικοινωνιακών της αυτής ως άνω Υπηρεσίας, το κατά την προηγουμένην παράγραφον επίδομα ορίζεται εις ποσοστόν 30% υπολογιζόμενον κατά τας εις την διάταξιν ταύτην αναφερομένας διακρίσεις βαθμών. Για το επίδομα του άνω άρθρου και στο προσωπικό των Α.Ε.Ι. βλέπε παρ. 4 και 5 άρθρ. 2 Νόμ. 1160/1981, ΦΕΚ Α΄ 147 (κατωτ. αριθ. 140). Τρόπος υπολογισμού επιδομάτων στρατιωτικών εν γένει - Δικαιούχοι τούτων - Περιορισμοί. Άρθρ.3.-1.Επίδομα στολής: Το επίδομα τούτο ορίζεται εις ποσοστόν επί του εκάστοτε βασικού μηνιαίου μισθού του Ανθυπολοχαγού, ως ακολούθως: α.Ποσοστόν 7% δια τους Αξιωματικούς. β.Ποσοστόν 5% δια τους λοιπούς. Οι εθελονταί και ανακατατεταγμένοι οπλίται δικαιούνται του επιδόματος εφ’ όσον λαμβάνουν αποδοχάς μονίμου, άπαντες δε οι λοιποί από της ονομασίας των ως μονίμων Αξιωματικών ή Υπαξιωματικών. Οι έφεδροι, εν γένει, Αξιωματικοί, εφ’ όσον δεν υπηρετούν θητείαν (κανονικήν ή παρατεταμένην), δικαιούνται του επιδόματος οι μεν μόνιμοι εξ εφεδρείας από της ανακλήσεώς των, οι δε λοιποί από της συμπληρώσεως του χρόνου θητείας των. Το επίδομα τούτο συνδέεται αρρήκτως και αναποσπάστως με την ενεργόν άσκησιν καθηκόντων, παύει δε καταβαλλόμενον εν περιπτώσει καθ’ ην ο στρατιωτικός, δεν προσφέρει υπηρεσίαν δι’ οιονδήποτε λόγον, έστω και αν κατά τον χρόνον αυτόν εξακολουθή καταβαλλόμενος ο μισθός ενεργείας. Για την κατάργηση από 1/1/1997 του επιδόματος στολής, όσο και των διατάξεων της παρ. 1, με τις οποίες χορηγήθηκε το άνω επίδομα, βλέπε περίπτ. β΄ παρ. 1 άρθρ. 3 και παρ. β΄ άρθρ. 11 Νόμ. 2448/24-31 Δεκ. 1996 (ΦΕΚ Α΄279) αντίστοιχα, κατωτ. αριθ. 226. 2.Επίδομα Αναπηρίας των τελούντων εις κατάστασιν Πολεμικής ή Μονίμου διαθεσιμότητος, υπολογιζόμενον εις ποσοστόν επί του βασικού μηνιαίου μισθού του Συνταγματάρχου ως ακολούθως: α.Βαρείας αναπηρίας εκ ποσοστού 200%, δια τους υποστάντας, συνεπεία τραυμάτων ή κακουχιών πολέμου, παντελή απώλειαν της οράσεως (ανοφθαλμίαν), άμα δε και ακρωτηριασμόν αμφοτέρων των άνω άκρων. Δια τους έχοντας αναπηρίαν 100% λόγω πολεμικού τραύματος, το ποσοστόν του επιδόματος ορίζεται ως εξής: Αντιστράτηγοι 190% Υποστράτηγοι 170% Ταξίαρχοι 165% Συνταγματάρχαι 140% Αντισυνταγματάρχαι 115% Ταγματάρχαι  95% Λοχαγοί  75% Υπολοχαγοί–Ανθυπ/γοί  70% β.Απωλείας δεξιού κλάδου κάτω γνάθου, συνεπεία της οποίας καθίσταται αδύνατος ή μάσησις εκ ποσοστού: 150% δια τους ανωτάτους. 120% δια τους ανωτέρους. 100% δια τους κατωτέρους Αξιωματικούς και Ανθυπασπιστάς. (Αντί για τη σελ. 384,879(α) Σελ. 384,879(β) Τεύχος 1346 Σελ. 109 Αποδοχές Δημοσίων Υπαλλήλων 2.Ζ.α.129 γ.Τεχνητών μελών των εντελώς τυφλών και ακρωτηριασμένων κατά τα δύο άνω ή κάτω άκρα εκ ποσοστού: 150% δια τους ανωτάτους Αξιωματικούς. 130% δια τους Συνταγματάρχας. 105% δια τους Αντισυνταγματάρχας. 90% δια τους Ταγματάρχας. 65% δια τους Λοχαγούς. 50% δια τους λοιπούς. Αξιωματικοί Π.Δ., Αξιωματικοί και Ανθυπασπισταί Υπηρεσίας Γραφείου και Αξιωματικοί και Ανθυπασπισταί Νόμ. 2588/1921, υποστάντες ακρωτηριασμόν ενός άκρου ή παντελή αχρησίαν ενός ή αμφοτέρων των άκρων ή κάταγμα σπονδυλικής στήλης δυσχεραίνον την ευκαμψίαν του κορμού ή την ορθοστασίαν ή την βάδισιν, άνευ χρήσεως ορθοπεδικού μηχανήματος, ή απώλειαν ενός οφθαλμού ή τελείαν μονόπλευρον κόφωσιν, δικαιούνται επιδόματος τεχνητών μελών, του ποσοστού τούτου καθοριζομένου υπό της ΑΣΥΕ αναλόγως του ποσοστού αναπηρίας των ως ακολούθως: Αντιστράτηγοι 45%-90% Υποστράτηγοι-Ταξίαρχοι 40%-75% Συνταγματάρχαι 30%-65% Αντισυνταγματάρχαι 25%-55% Ταγματάρχαι 20%-50% Λοχαγοί και λοιποί κατώτεροι 20%-40% δ.Φυματιώσεως: Αξιωματικοί και Ανθυπασπισταί μεταταγέντες εις την κατάστασιν Π.Δ. συνεπεία φυματιώσεως, ως και οι προσβαλλόμενοι, μετά την μετάταξίν των εκ φυματιώσεως συνεπεία όμως πολεμικού τραύματος διαμπερούς του θώρακος, δι’ ο και υπήχθησαν εις την κατάστασιν Π.Δ., εφ’ όσον δεν νοσηλεύονται δαπάναις του Δημοσίου εις Σανατόριον ή Κλινικάς, δικαιούνται επιδόματος φυματιώσεως εκ ποσοστού: 12% οι ανώτατοι Αξιωματικοί 10% οι ανώτεροι        ΄΄           8% οι λοιποί κατώτεροι Αξιωματικοί και Ανθυπασπισταί. ε.Εντελώς τυφλών και ακρωτηριασμένων κατά τα δύο άνω ή κάτω άκρα εκ ποσοστού 50%  δι’ άπαντας, ανεξαρτήτως βαθμού. ς)Παραπληγικών εκ ποσοστού 20%  δι’ άπαντας ανεξαρτήτως βαθμού, εις τους πάσχοντας εκ πλήρους χαλαράς παραπληγίας, μετά ορθοκυστικών διαταραχών. ζ.Τραύματος κρανίου, εκ ποσοστού 5% δι’ άπαντας ανεξαρτήτως βαθμού, δια τους έχοντας τραύμα κρανίου επαγόμενον ανικανότητα 100%.  η.Αεροθεραπείας, εκ ποσοστού 10% κατ’ έτος. Του επιδόματος τούτου δικαιούνται, εφ’ όσον δεν εκρίθησαν ως έχοντες ανάγκην λουτροθεραπείας και δεν δικαιούνται επιδόματος αεροθεραπείας εξ άλλης πηγής, οι κάτωθι: Σελ. 384,880(β) Τεύχος 1346 Σελ. 110 αα) Αξιωματικοί και Υπαξιωματικοί τελούντες εις μίαν των πολεμικών καταστάσεων, ως πάσχοντες εκ φυματιώδους νοσήματος. ββ) Οι συνεπεία τραύματος ή ετέρας, εκτός φυματιώσεως, νόσου τεθέντες εις μίαν των ανωτέρω καταστάσεων και χρήζοντες αεροθεραπείας. γγ) Οι ανάπηροι του Νόμ. 2588/1921, οι κριθέντες ικανοί δια τας βοηθητικάς υπηρεσίας Στρατού. Το ανωτέρω επίδομα καταβάλλεται από 1ης Αυγούστου μέχρι τέλους Δεκεμβρίου εκάστου έτους επί τη υποβολή υπό των Δικαιούχων σχετικής γνωματεύσεως της ΑΣΥΕ, βεβαιώσεως τη Υπηρεσίας περί της καταστάσεως εις ην τελεί ο δικαιούχος και των λόγων δι’ ους υπήχθη εις ταύτην και υπευθύνου δηλώσεως του ενδιαφερομένου περί του ότι δεν συντρέχουν εν τω προσώπω των οι ως άνω τιθέμενοι περιορισμοί «η.Καταδυτικό, αλεξιπτωτιστή και υποβρύχιου καταστροφέα, αναπηρικό, για τους αξιωματικούς και ανθυπασπιστές που έχουν μεταταγεί ή μετατάσσονται στην κατάσταση Π.Δ. και έχουν υπηρετήσει σε υποβρύχια ή διατελέσει σε κατάσταση ενέργειας αλεξιπτωτιστή ή ενέργειας υποβρύχιου καταστροφέα όπως ορίζεται με το άρθρ. 43 του Α.Ν. 1854/1951 και όπως αυτό αντικαταστάθηκε με το άρθρ. 4 του Νόμ. 148/1975 «Περί επεκτάσεως των Νόμ. 2588/1921, 4506/1930, 4667/1930 και 5202/1931 κ.λπ.». Το νέον εδάφιο που ονομάζεται και αυτό εδάφ. η΄ προστέθηκε από το άρθρ. 28 Νόμ. 2109/1992 (ΦΕΚ Α΄ 205), Τόμ. 36Δ, σελ. 1456,23). θ.Πτητικόν αναπηρικόν, δια τους Αξιωματικούς και Ανθυπασπιστάς, τους μεταταγέντας ή μετατασσομένους εις κατάστασιν Π.Δ. και έχοντας διατελέσει εις καστάστασιν πτητικής ενεργείας, εφ’ όσον συνεπλήρωσαν εντός 6/μήνου ή 18/μήνου τας προβλεπομένας ώρας πτήσεως εις ποσοστόν επί του εκάστοτε βασικού μηνιαίου μισθού του Λοχαγού δι’ άπαντας, ανεξαρτήτως βαθμού, ως ακολούθως: αα)Ποσοστόν 1% δι’ έκαστον εξάμηνον ή δεκαοκτάμηνον πτητικής ενεργείας και μέχρις 27 εξάμηνα ή δεκαοκτάμηνα. ββ)Ποσοστόν 2% δι’ έκαστον εξάμηνον ή δεκαοκτάμηνον πέρα των 27, ως και δι’ έκαστον πτητικόν εξάμηνον ή δεκαοκτάμηνον συμπληρωθέν εν πολέμω. Για τις ποσοστιαίες αυξήσεις του αναπηρικού πτητικού επιδόματος βλέπε άρθρ. 28 Νόμ. 2592/17-18 Μαρτ. 1998 (ΦΕΚ Α΄ 57) κατωτ. αριθ. 241. 2.Ζ.α.129 Αποδοχές Δημοσίων Υπαλλήλων 3.Ειδικής απασχολήσεως υπολογιζόμενον εις ποσοστόν επί του βασικού μηνιαίου μισθού του Λοχαγού, ως ακολούθως: Αξιωματικοί, 15%. Ανθυπασπισταί και οπλίται (μόνιμοι ή εθελονταί), 10%. Το επίδομα τούτο καταβάλλεται: α)Εις Υγειονομικούς Αξιωματικούς και Αξιωματικούς Αδελφάς Νοσοκόμους, Ανθυπασπιστάς και μονίμους και εθελοντάς οπλίτας, τους απασχολουμένους κατά πλήρες ωράριον εις τα Αιμοδυναμικά Κέντρα των Στρατιωτικών Νοσοκομείων, και του ΝΙΜΙΤΣ, ως και τους θαλάμους αποπιέσεως των Στρατιωτικών Νοσοκομείων. β)Εις Υγειονομικούς, ως και μη Υγειονομικούς πλην όμως υποστάντας σχετικήν εκπαίδευσιν, Αξιωματικούς, Ανθυπασπιστάς και μονίμους και εθελοντάς οπλίτας, τους απασχολουμένους κατά πλήρες ωράριον εις θαλάμους χαμηλής πιέσεως του Κέντρου Αεροπορικής Ιατρικής. γ)Εις Υγειονομικούς Αξιωματικούς και Αξιωματικούς Αδελφάς Νοσοκόμους, τους απασχολουμένους κατά πλήρες ωράριον εις Σταθμούς Αιμοδοσίας και Παθολογοανατομικά Εργαστήρια των Στρατιωτικών Νοσοκομείων και του ΝΙΜΙΤΣ. δ)Εις τεχνικούς Αξιωματικούς, Ανθυπασπιστάς και μονίμους και Εθελοντάς Οπλίτας, τους απασχολουμένους κατά πλήρες ωράριον εις εργαστήρια ακτινογραφικού ελέγχου μετάλλων. ε)Εις Ανθυπασπιστάς και μονίμους και εθελοντάς οπλίτας, τους απασχολουμένους κατά πλήρες ωράριον εις Στρατιωτικά εργοστάσια και Ναυστάθμους με εργασίας τεχνίτου συσσωρευτών, χύτου, σφυροκοπανιστού υφαλοχρωματιστού, τεχνίτου ελαστικών, ως και Στρατιωτικά Τυπογραφεία με τυπογραφικάς εν γένει εργασίας. ς)Εις Τεχνικούς Ανθυπασπιστάς και μονίμους και εθελοντάς οπλίτας, τους απασχολουμένους κατά πλήρες ωράριον εις Στρατιωτικά Εργοστάσια και Συνεργεία με την βαφήν του οπλισμού. Το επίδομα τούτο καταβάλλεται δι’ όσον χρονικόν διάστημα οι δικαιούχοι ασχολούνται με τας ανωτέρω εργασίας. Για την κατάργηση από 1/1/1997 του επιδόματος ειδικής απασχόλησης όσο και των διατάξεων της παρ. 3 με τις οποίες χορηγήθηκε το άνω επίδομα βλέπε περ΄πτ. ε’ παρ. 1 άρθρ. 3 και παρ. β΄άρθρ. 11 Νόμ. 2448/24-31 Δεκ. 1996 (ΦΕΚ Α΄279) αντίστοιχα, κατωτ. αριθ. 226. 4.Διαχειριστικών λαθών, εκ ποσοστού 5% επί του βασικού μηνιαίου μισθού Ανθυπασπιστού υπηρεσίας 16-20 ετών εις Ταμίας, των χρηματικών διαχείρισεων της Στρατιωτικής υπηρεσίας. 5.Ανθυγιεινής εργασίας ή δυσμενών όρων διαβιώσεως, οριζόμενον εις ποσοστόν επί του εκάστοτε βασικού μηνιαίου μισθού του Λοχαγού ως ακολούθως: α.Ποσοστόν 25% δια τους Υγειονομικούς Αξιωματικούς Ακτινολόγους, ως και Οδοντιάτρους, οίτινες τυγχάνουν συγχρόνως και Χειρισταί-Εμφανισταί Ακτινολογικών Εργαστηρίων, τους απασχολουμένους με ακτινολογικάς εργασίας. β.Ποσοστόν 20%, δια τους Υγειονομικούς Αξιωματικούς Διευθυντάς, Επιμελητάς Κλινικών, Ιατρείων, Οδοντιατρείων, και Εργαστηρίων των Στρατιωτικών Σανατορίων και Φυματιολογικών Κλινικών, ως και δια τους ιατρούς φυματιολόγους τους απασχολουμένους με τον ακτινολογικόν έλεγχον των ασθενών. γ.Ποσοστόν 15%, δια τους Ανθυπασπιστάς και Υπαξιωματικούς Υγειονομικού Χειριστάς-Εμφανιστάς Ακτινολογικών Εργαστηρίων, τους απασχολουμένους με ακτινολογικάς Εργασίας. δ.Ποσοστόν 15%, δια τους Ανθυπασπιστάς και Υπαξιωματικούς Υγειονομικού, οίτινες τυγχάνουν βοηθοί Κλινικών, Ιατρείων, Οδοντιατρείων και Εργαστηρίων των Στρατιωτικών Σανατορίων και των Φυματιολογικών Κλινικών και απασχολούνται εις Στρατιωτικά Σανατόρια και Φυματιολογικάς Κλινικάς. ε.Εις τους υπηρετούντας εις Μοίρας Αεροπορικής Εξυπηρετήσεως Δημοσίων Υπηρεσιών (Μ.Α.Ε. Δ.Υ) και εις το Πυροσβεστικόν Σμήνος και απασχολουμένους εις αεροψεκασμούς δια την καταπολέμησιν του δάκου ή ετέρων επιβλαβών εντόμων ή ασθενειών ή παραμένοντας εις διαρκή ετοιμότητα και άσκησιν δια την καταπολέμησιν πυρκαϊών από αέρος, ποσοστόν: αα) 50% δια τους Ιπταμένους Αξιωματικούς. ββ) 33% δια τους Αξιωματικούς λοιπών ειδικοτήτων και τους Ανθυπασπιστάς. γγ) 25% δια τους ΔΕΑ, και τους Υπαξιωματικούς. δδ) 17% δια τους στρατευσίμους και εθελοντάς οπλίτας. Για την κατάργηση από 1/1/1997 του επιδόματος ανθυγιεινής και επικίνδυνης εργασίας όσο και των διατάξεων της άνω παρ. 5 με τις οποίες χορηγήθηκε το άνω επίδομα, βλέπε περίπτ. δ΄ παρ. 1 άρθρ.3 και παρ. β΄άρθρ. 11 Νόμ. 2448/24-31 Δεκ. 1996 (ΦΕΚ Α΄279) αντίστοιχα, κατωτ. αριθ. 226. (Αντί για τη σελ. 384,881) Σελ. 384,881(α) Τεύχος 1346 Σελ. 111 Αποδοχές Δημοσίων Υπαλλήλων 2.Ζ.α.129 6.Επιδόματα κινδύνου, ήτοι: Ι.Πτητικόν. Α) Εξάμηνου: Χορηγείται εις τας κάτωθι κατηγορίας προσωπικού, επί τη συμπληρώσει 30 ωρών πτήσεως ανά εξάμηνον δι’ αεροσκαφών ανηκόντων εις τας Ελληνικάς και Συμμαχικάς Δυνάμεις. αα) Εις τους Μονίμους, Μονίμους εξ Εφεδρείας, Εφέδρους και Δοκίμους, Εφέδρους Αξιωματικούς, κατόχους Στρατιωτικού πτυχίου Χειριστού Αεροσκαφών. ββ) Εις τους Αξιωματικούς - Ανθυπασπιστάς και Υπαξιωματικούς, κατόχους πτυχίου Ειδικότητος Αεροσκαφών, εκ των προβλεπομένων δια τα μέλη πληρώματος Αεροσκαφών, τους οριζομένους συμφώνως προς τας εκάστοτε ισχυούσας αποφάσεις, ως απαραίτητα μέλη πληρώματος Αεροσκαφών. γγ) Εις τους μαθητάς σχολής Ικάρων. δδ) Εις τους μαθητάς των λοιπών Στρατιωτικών Σχολών Χειριστών ως και Ειδικοτήτων πληρωμάτων Αεροσκαφών ημεδαπής ή αλλοδαπής. εε) Ειδικώς δια τους μαθητάς της Σχολής Ικάρων χορηγείται εξαμηνιαίον πτητικόν επίδομα επί τη συμπληρώσει και 60 ωρών πτήσεως ανά 12μηνον. Καθορίζεται κατά κατηγορίαν εις το ποσόν το εξαγόμενον δια πολλαπλασιασμού του εκάστοτε ισχύοντος μηνιαίου βασικού μισθού του βαθμού Σμηναγού επί τους κάτωθι έναντι εκάστης κατηγορίας συντελεστάς: Πόσον επιδόματος (Συντελεσταί) Κατηγορία Α1 συντελεστής: 8,50. Κατηγορία Α2 συντελεστής: 7,50. Κατηγορία Β1 συντελεστής: 7,00. Κατηγορία Β2 συντελεστής: 6,50. Κατηγορία Β3 συντελεστής: 6,00. Κατηγορία Β4 συντελεστής: 5,50. Κατηγορία Γ΄ συντελεστής    5,20. Κατηγορία Δ1 συντελεστής:  5,00. Κατηγορία Δ2 συντελεστής:  3,00. Κατηγορία Ε1 (Αξιωματικοί – Ανθυπασπισταί)            συντελεστής:   2,20. Κατηγορία Ε2 (Υπαξιωματικοί)            συντελεστής:   1,80. Κατηγορία Ζ΄ συντελεστής:   0,70. Κατηγορία Η΄ συντελεστής:   1,00. Κατηγορία Θ΄ συντελεστής:   0,50. Δικαιούχοι: Κατηγορία Α1 Αξιωματικοί Χειρισταί ανεξαρτήτως βαθμού τοποθετημένοι και προσκεκολλημένοι εις πολεμικάς Μοίρας αεριωθουμένων πολεμικού τύπου αεροσκαφών, σταθερών πτερύγων και εφ’ όσον ίπτανται επί των ως είρηται αεροσκαφών και έχουν συμπληρώσει άνω των 600 ωρών επί αεροσκαφών πολεμικού τύπου. Σελ. 384,882(α) Τεύχος 1346 Σελ. 112 Κατηγορία Α2 Αξιωματικοί Χειρισταί ανεξαρτήτως βαθμού τοποθετημένοι και προσκεκολλημένοι εις πολεμικάς Μοίρας, αεριωθούμενων πολεμικού τύπου αεροσκαφών, σταθερών πτερύγων και εφ’ όσον ίπτανται επί των ως είρηται αεροσκαφών και έχουν συμπληρώσει ολιγωτέρας των 600 ωρών, επί αεροσκαφών πολεμικού τύπου. Κατηγορίαι: Β1,Β2,Β3,Β4. Αξιωματικοί Χειρισταί ανεξαρτήτως βαθμού, υπηρετήσαντες εις πολεμικάς Μοίρας πολεμικών αεροσκαφών σταθερών πτερύγων, έχοντες συμπληρώσει 1500, 1000, 600 και 300 ώρας αντιστοίχως επί των ανωτέρω α/φών και ίπτανται επί οιουδήποτε αεροσκάφους ανήκοντος εις τας Ελληνικάς και Συμμαχικάς Δυνάμεις. Κατηγορία Γ΄  Αξιωματικοί Χειρισταί ανεξαρτήτως βαθμού, εφ’ όσον ίπτανται επί οιουδήποτε αεριωθούμενου α/φους σταθερών πτερύγων, ανήκοντος εις τας Ελληνικάς και Συμμαχικάς Ενόπλους Δυνάμεις. Κατηγορία Δ1  Αξιωματικοί Χειρισταί ανεξαρτήτως βαθμού, εφ’ όσον ίπτανται επί Ελικοφόρων αεροσκαφών (δικινητηρίων, πολυκινητήρων) βάρους άνω των 4.000 χιλιογράμμων (κενόν εξωπλισμένον). Κατηγορία Δ2 Αξιωματικοί Χειρισταί ανεξαρτήτως βαθμού, εφ’ όσον ίπτανται επί Ελικοφόρων Α/φών, ολιγωτέρου βάρους των 4.000 χιλιογράμμων (κενόν-εξωπλισμένον) και ελικοπτέρων γενικώς. Κατηγορίαι: Ε1, Ε2 Αξιωματικοί, Ανθυπασπισταί, Υπαξιωματικοί, κάτοχοι πτυχίου ειδικότητος αεροσκαφών, εκ των προβλεπομένων δια τα μέλη πληρώματος αεροσκαφών, οριζόμενοι ως απαραίτητα μέλη πληρώματος συμφώνως προς τας εκάστοτε ισχυούσας αποφάσεις: Κατηγορία Ζ Μαθηταί Σχολής Ικάρων. Κατηγορία Η  Αξιωματικοί μαθηταί Στρατιωτικών Σχολών χειρισταί ημεδαπής και αλλοδαπής. Κατηγορία Θ Μαθηταί Σχολών ειδικοτήτων πληρωμάτων αεροσκαφών ημεδαπής και αλλοδαπής. Η ένταξις των αξιωματικών χειριστών εις τας ως άνω κατηγορίας δικαιούχων ενεργείται δια διαταγών των Γενικών Επιτελείων των Κλάδων των Ενόπλων Δυνάμεων ή των υπ’ αυτών εξουσιοδοτημένων οργάνων. Β)18μήνου: Χορηγείται εις τους Αξιωματικούς, Ανθυπασπιστάς και Υπαξιωματικούς κατά τα κατωτέρω καθοριζόμενα επί τη συμπληρώσει 30 ωρών πτήσεως ανά 18μηνον. Ποσόν Επιδόματος (Συντελεσταί): 2.Ζ.α.129 Αποδοχές Δημοσίων Υπαλλήλων Το ανά 18μηνον πτητικόν επίδομα των εν τη προηγουμένη παραγράφω αναγραφομένων, καθορίζεται εις το ποσόν το εξαγόμενον δια πολλαπλασιασμού του εκάστοτε ισχύοντος βασικού μισθού Σμηναγού επί τους κάτωθι συντελεστάς: αα)Κατηγορία Ι1 Αξιωματικοί ανεξαρτήτως βαθμού και Ανθυπασπισταί συντελεστής: 2,20. ββ) Κατηγορία Ι2 Υπαξιωματικοί συντελεστής: 1,80. Δικαιούχοι: Αξιωματικοί, Ανθυπασπισταί και Υπαξιωματικοί κάτοχοι πτυχίου τεχνικής ή ετέρας ειδικότητος χρησιμοποιούμενοι εις δοκιμαστικάς πτήσεις ή ετέρας διατεταγμένας υπηρεσίας ή αποστολάς απαιτούσας την παρουσίαν των κατά την διάρκειαν της πτήσεως. Γ)Εκπαιδευτών Πτήσεων. Χορηγείται επί πλέον του πτητικού επιδόματος εις τους Αξιωματικούς Χειριστάς α/φών τους έχοντας πτυχίον εκπαιδευτού πτήσεων και οριζομένους εκπαιδευτάς πτήσεως (αέρος) δια διαταγών των Γενικών Επιτελείων των Κλάδων των Ενόπλων Δυνάμεων, δια τας ώρας κατά τας οποίας ίπτανται μετά εκπαιδευομένων χειριστών ή μαθητών Σχολών Χειριστών επί α/φών διπλού χειρισμού. Ποσόν Επιδόματος. Καθορίζεται εις το 1/100 του εκάστοτε μηνιαίου βασικού μισθού Σμηναγού δι’ εκάστην ώραν εκπαιδευτικής πτήσεως και μέχρις 20 ωρών πτήσεως κατά ανώτατον όριον μηνιαίως. Τρόπος Καταβολής Πτητικού Επιδόματος. Το πτητικόν επίδομα (εξαμηνιαίον και 18μήνου) καταβάλλεται ως ακολούθως: αα)Το ήμισυ επί τη συμπληρώσει 10 ωρών πτήσεως ή το 1/10 του ημίσεος δι’ εκάστην των 10 πρώτων ωρών πτήσεως. ββ)Το έτερον ήμισυ επί τη συμπληρώσει των 20 υπολοίπων ωρών πτήσεως ή το 1/20 του ημίσεως δι’ εκάστην ώραν πέραν των 10 πρώτων ωρών εκάστου εξαμήνου ή 18μήνου. γγ)Κατ’ εξαίρεσιν προκειμένου περί Μονίμων, Μονίμων εξ Εφεδρεία, Εφέδρων Αξιωματικών, Δοκίμων Εφέδρων Αξιωματικών, Ανθυπασπιστών και Υπαξιωματικών, φονευθέντων ή τραυματισθέντων συνεπεία αεροπορικού ατυχήματος, επισυμβάντος εν διατεταγμένη πτήσει, καταβάλλεται ολόκληρον το πτητικόν επίδομα, ανεξαρτήτως των πραγματοποιηθεισών ωρών πτήσεως εντός του αντιστοίχου εξαμήνου ή 18μήνου. δδ)Δια τας πέραν των 30 ωρών πτήσεως εντός εκάστου εξαμήνου ή 18μήνου, αναλόγως της περιπτώσεως δεν καταβάλλεται πτητικόν επίδομα. Εις περίπτωσιν προαγωγής των δικαιούχων πτητικού επιδόματος ή αλλαγής κατηγορίας εντός του αυτού εξαμήνου ή 18μήνου, το πτητικόν επίδομα υπολογίζεται κατά ποσοστά, αναλόγως των ωρών πτήσεως ας επραγματοποίησεν εις έκαστον βαθμόν ή κατηγορίαν. Ως μηνιαίος βασικός μισθός Σμηναγού δια τον υπολογισμόν του πτητικού επιδόματος λαμβάνεται υπ’ όψιν ο ισχύων τοιούτος κατά την τελευταίαν ημέραν εκάστου 6μήνου ή 18μηνου. Τεχνικοί συμπληρούντες συγχρόνως ώρας πτήσεως δια την λήψιν πτητικού επιδόματος 6μήνου και 18μήνου, δεν δύνανται εντός του αυτού 18μήνου να λάβουν πτητικόν επίδομα μεγαλύτερον του αντιστοιχούντος εις 90 ώρας πτήσεως (3 πτητικά) εξ ων μέχρι 30 ώρας 18μήνου, ούτε εντός του αυτού εξαμήνου ποσόν μεγαλύτερον του αντιστοιχούντος εις 30 ώρας πτήσεως. Δικαιολογητικά Καταβολής του Πτητικού Επιδόματος. Δια την καταβολήν του πτητικού επιδόματος απαιτείται η προσκόμισις ατομικής βεβαιώσεως της Μονάδος (γραφείον πτήσεων) περί των πραγματοποιηθεισών ωρών πτήσεων και της κατηγορίας εις την οποίαν ανήκει έκαστος δικαιούχος. Δια την καταβολήν πτητικού επιδόματος εκπαιδευτών πτήσεως, απαιτείται επί πλέον αντίγραφον της διαταγής ορισμού του δικαιούχου ως εκπαιδευτικού πτήσεως επί του τύπου του α/φους δια του οποίου ούτος συνεπλήρωσεν τας εκπαιδευτικάς ώρας πτήσεως. Για το άνω πτητικό επίδομα βλέπε διατάξεις της 146635/3533/1983 (ΦΕΚ Β΄ 739) αποφ. Υπ. Εθν. Άμυνας και Οικον. (τόμ. 36 σελ. 294,07). Σύμφωνα δε με την 444538/1985 (ΦΕΚ Β΄ 281) αποφ. Υπ. Εθν. Άμυνας και Οικον. (τομ. 36 σελ. 294,09) το άνω επίδομα αυξήθηκε κατά ποσοστό 40% στο ποσό που είχε διαμορφωθεί στις 31 Δεκ. 1984. ΙΙ.Πτώσεως Αλεξιπτωτιστών: Εις τους αλεξιπτωτιστάς μονίμους και εφέδρους Αξιωματικούς και Ανθυπασπιστάς, Δοκίμους Εφέδρους Αξιωματικούς, μονίμους εθελοντάς, κληρωτούς και εφέδρους οπλίτας επί τη συμπληρώσει δύο πτώσεων ανά εξάμηνον δι’ αλεξιπτώτου. Το ύψος του επιδόματος τούτου ανά εξάμηνον προσδιορίζεται εκ του εκάστοτε βασικού μηνιαίου μισθού του Λοχαγού με τους ακολούθους συντελεστάς: αα)Αξιωματικοί και Ανθυπασπισταί συντελεστής 2,20. ββ)Δ.Ε.Α., Μόνιμοι και Εθελονταί οπλίται συντελεστής 1,80. γγ)Κληρωτοί και Έφεδροι οπλίται συντελεστής 1,50. (Αντί για τη σελ. 384,883(ε)  Σελ. 384,883(ζ) Τεύχος 1346 Σελ. 113 Αποδοχές Δημοσίων Υπαλλήλων 2.Ζ.α.129 ΙΙΙ.Υποβρυχίων Καταστροφέων και Καταδυτικόν: Καταβάλλεται εις μονίμους και εφέδρους Αξιωματικούς και Ανθυπασπιστάς, Δοκίμους Εφέδρους Αξιωματικούς, μονίμους, εθελοντάς, κληρωτούς και εφέδρους οπλίτας, Υποβρυχίους καταστροφείς ή υπηρετούντας εις Υποβρύχια, υπό τας ακολούθους προϋποθέσεις: Με την παρ. 7 άρθρ. 13 Νόμ. 2703/6-8 Μαρτ. 1999 (ΦΕΚ Α΄ 72) (Διορθ. Σφαλμ. στο ΦΕΚ Α΄ 194 22.9.1999), κατωτ. σελ. 420,835 ορίστηκε ότι: οι ρυθμίσεις της περ. ΙΙΙ έχουν ανάλογη εφαρμογή και για το προσωπικό της ομάδας Συντήρησης Υποβρυχίων και Θαλάσσιων Εγκαταστάσεων (Κ.Ο.Σ.Υ.Θ.Ε.) της Πολεμικής Αεροπορίας. α) Προκειμένου περί υποβρυχίων καταστροφέων, επί τη συμπληρώσει: αα) Δύο καταδύσεων ανά εξάμηνον εις βάθος 36 μέτρων μετά παραμονής εις τον βυθόν επί 10 λεπτά. ββ)Δύο ημερινών υποβρυχίων πορειών, τη βοηθεία πυξίδος επί αποστάσεως 1.000-1.400 μέτρων εκάστη. γγ)Δύο νυκτερινών υποβρυχίων πορειών, ως ανωτέρω. β)Προκειμένου περί υπηρετούντων εις Υποβρύχια, επί τη συμπληρώσει καταδύσεως 30 ωρών ανά εξάμηνον. Το ύψος του επιδόματος τούτου ανά εξάμηνον προσδιορίζεται εκ του βασικού μηνιαίου μισθού του Λοχαγού επί συντελεστήν ως ακολούθως: αα) Αξιωματικοί και Ανθυπασπισταί συντελεστής 2,40. ββ)Δ.Ε.Α. μόνιμοι και εθελονταί οπλίται συντελεστής 2,00. γγ)Κληρωτοί και Έφεδροι οπλίται συντελεστής 1,60. IVΔυτών: Καταβάλλεται εις Αξιωματικούς, Ανθυπασπιστάς, Υπαξιωματικούς και μονίμους, εθελοντάς, κληρωτούς και εφέδρους οπλίτας, απασχολουμένους με καταδύσεις. Το ύψος του επιδόματος ορίζεται εις ποσοστόν 2% επί του εκάστοτε βασικού μισθού του Λοχίου 08 ετών, δι’ εκάστην κατάδυσιν διαρκείας μίας ώρας. V.Εκκαθαρίσεως ναρκοπεδίων: Καταβάλλεται εις το τεχνικόν στρατιωτικόν προσωπικόν του Τάγματος εκκαθαρίσεως ναρκοπεδίων. Το ύψος του επιδόματος τούτου, δι’ εκάστην ημέραν εργασίας εντός ναρκοπεδίων ή υπόπτων χώρων, ορίζεται ως ακολούθως: α)Μόνιμοι, Έφεδροι, Αξιωματικοί και Ανθυπασπισταί, ποσοστόν 4% επί του βασικού μηνιαίου μισθού Λοχαγού. β)Μόνιμοι και Εθελονταί Υπαξιωματικοί, ποσοστόν 6% επί του βασικού μηνιαίου μισθού Λοχίου υπηρεσίας 0-8 ετών. Σελ. 384,884(ζ) Τεύχος 1346 Σελ. 114 γ)Εθελονταί Δεκανείς και Στρατιώται, ως και κληρωτοί οπλίται, ποσοστόν 4% επί του βασικού μηνιαίου μισθού Λοχίου υπηρεσίας 0-8 ετών. Τα άνω επιδόματα των εδαφ. Ι, ΙΙ, ΙΙΙ, ΙV και V αυξήθηκαν στα ποσά που είχαν διαμορφωθεί στις 31 Δεκ. 1984 από 1 η  Μαΐου 1985 κατά ποσοστό 40% από την 444537/7-13 Μαΐου 1985 (ΦΕΚ Β΄ 281) απόφ. Υπ. Εθν. Άμυνας και Οικονομικών. Τα ανωτέρω επιδόματα των εδαφ. Ι, ΙΙ, ΙΙΙ, IV και V της παρ. 6 και το επίδομα στολής της παρ. Ι διατηρήθηκαν από την παρ. 8 και 6 αντίστοιχα του άρθρ. 2 Νόμ. 1643/1986, (ΦΕΚ Α΄ 126) (κατωτ. αριθ. 161). Η άνω απ. 444537/1985, καταργήθηκε από την 88553/3292/1988 (ΦΕΚ Β΄ 738) Απ. Υπ. Εθν. Άμυνας και Οικονομικών (τομ. 36 σελ. 294,09). Η άνω απόφαση 444537/1985 κυρώθηκε και έχει ισχύ Νόμου από το εδαφ. α΄ άρθρ. 14 ου  Νόμ. 1848/1989, ΦΕΚ Α΄ 112 τόμ. 36Δ, σελ. 1456,19. Τα άνω επιδόματα του εδάφ. V αυξήθηκαν από 1.1.1998 σε ποσοστό 10% επί των ποσών που διαμορφώθηκαν  από 31 Δεκ. 1997 από την με αριθ. 2047133/4980/0022/30 Ιουλ./12 Αυγ. 1998 (ΦΕΚ Β΄859), Υπουργείου Εθνικής Άμυνας και Οικονομικών  Άρθρ.4.-Τα κατά τας διατάξεις των προηγουμένων άρθρων διατηρούμενα επιδόματα υπόκεινται εις οίας κρατήσεις υπέκειντο μέχρι της δημοσιεύσεως του παρόντος.